Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 2. melléklet a 29/2006. (V. 30.) BM rendelethez
Paragraph Index: 322

b) Polgármester- és fõpolgármester-jelöltek A polgármester- és a fõpolgármester-jelölteket az E2 jelû formanyomtatványon kell bejelenteni, mellékelve az ajánlószelvényeket. A jelölt nyilatkozatait a nyomtatvány 3. oldala tartalmazza. A 10 000-nél több lakosú települések polgármester- és a fõváros fõpolgármester-jelöltjei – amennyiben ilyen értelmû nyilatkozatot tettek – igényelhetik fényképük és önéletrajzuk nyilvánosságra hozatalát. E fényképek és önéletrajzok az Interneten, a televízió mûsorában és a nyomtatott kiadványokban jelennek meg. A fénykép és az önéletrajz mind a jelölés helyszínén, mind központilag átadható. Ha a jelölõ szervezet központilag kívánja a jelöltjei fényképeit, önéletrajzait átadni, ezt jelezni kell a nyomtatványon és a számítógépes nyilvántartásban is. A fényképet 9 cm × 13 cm-es méretben vagy számítógépes adathordozón (JPG formátumban, a fájl neveként a jelölt személyi azonosítóját kell megadni), lehetõleg színesben kell mellékelni. Az önéletrajzot kinyomtatva és aláírva, valamint gépi adathordozón, Word fájlban kell kérni, a fájl neveként itt is a személyi azonosítót kell megadni. Az önéletrajz Word változatát, illetve a JPG formátumban megadott fényképet a VER rendszeren keresztül kell az OVI-hoz továbbítani. A jelölt arcfényképét és aláírt önéletrajzát a HVI ellátja a jelölt személyi azonosítójával, és zárt borítékban folyamatosan az OVI-hoz továbbítja, amely gondoskodik azok számítógépes feldolgozásáról. 2.3. Listák és a listán szereplõ jelöltek bejelentése és nyilvántartásba vétele A listát és a listán szereplõ jelölteket az illetékes választási bizottságnál az L1 jelû, valamint a hozzá csatolt kellõ számú L2 jelû formanyomtatványon kell bejelenteni. A megyei listák bejelentéséhez csatolni kell az ajánlószelvényeket is. A települési/fõvárosi kerületi kompenzációs lista és a fõvárosi lista esetén a bejelentõnek a listaállítás feltételeinek meglétét kell igazolnia. Az L2 jelû formanyomtatvány minden kitöltött jelölt-tételéhez mellékelni kell az SZ jelû formanyomtatványt. Az Európai Unió más tagállama állampolgárának lista jelöltjeként történõ bejelentésekor kérni kell a jelölt nyilatkozatát arról, hogy az állampolgársága szerinti államban nem áll olyan jogszabályi, bírósági vagy más hatósági rendelkezés hatálya alatt, amely szerint nem választható, s azt az SZ jelû laphoz csatolni kell. A listán állított jelöltek azonosítására, adataik rögzítésére, ellenõrzésére és az esetleges adateltérések kezelésére a 2.2. pontban leírtakat kell megfelelõen alkalmazni. A listáról jelöltet törölni a bejelentés után is lehet. Ezen kívül a listán – az adatok korrekcióját kivéve – módosítani nem lehet. A törlést, módosítást az L3 jelû bizonylaton lehet megadni, s a változtatások számítógépes rendszeren történõ átvezetését követõen a 2.2. pontban leírtak szerint kell eljárni. A közös lista bejelentése az elõbbiekben leírtaknak megfelelõen történik azzal az eltéréssel, hogy közös lista állítása esetén a listát állító szervezetek képviselõinek egybehangzó nyilatkozatát kell kérni. A választási szervek a közös listával kapcsolatos ügyekben egy kijelölt személyen keresztül tartják a listát állító szervezetekkel a kapcsolatot, ezért ennek a személynek az adatait is meg kell adni a közös lista állításakor. 2006/64. szám A közös listák esetén a bejelentõktõl egy általuk megválasztott listaazonosító név megadását is kérni kell, amely az Interneten, a tájékoztatókban és kiadványokban jelenik meg. A megjeleníthetõ „listanév” hossza 30 karakter. Amennyiben a bejelentõ nem adja meg a listanevet, fel kell hívni a figyelmét, hogy ilyen esetben a rendszer képez egy maximálisan 30 karakter hosszú azonosítót, mely a jelölõ szervezetek számítógépes azonosítóit kötõjellel egymás mögé fûzve tartalmazza, s ezt fogja megjeleníteni. Az illetékes választási iroda gondoskodik a kisorsolt listasorszámok számítógépes rögzítésérõl.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes